Kings of Leon

Οι Kings of Leon είναι ένα αμερικανικό ροκ συγκρότημα που ιδρύθηκε στο Νάσβιλ του Τενεσί το 1999. Το συγκρότημα αποτελείται από τα αδέρφια Caleb Followill (φωνητικά, κιθάρα), Nathan Followill (ντραμς, κρουστά) και Jared Followill (μπάσο) με τον ξάδερφό τους Matthew Followill (κιθάρα). Η αρχική μουσική της μπάντας ήταν επηρεασμένη από Southern rock και μπλουζ, αλλά σταδιακά έχει επεκταθεί στο να συμπεριλαμβάνει και άλλα μουσικά είδη και έναν πιο εναλλακτικό ήχο. Οι Kings of Leon αρχικά βρήκαν επιτυχία στο Ηνωμένο Βασίλειο με εννιά Top 40 Singles, δύο Brit Awards το 2008 και τα τρία μέχρι τότε άλμπουμ τους να έχουν βρεθεί στο top 5 του UK Album Chart. Το τρίτο τους άλμπουμ, Because of the Times, βρέθηκε στην πρώτη θέση. Μετά την κυκλοφορία του άλμπουμ Only by the Night τον Σεπτέμβριο του 2008 η μπάντα βρήκε επιτυχία και στα αμερικανικά charts. Τα single "Sex on Fire", "Use Somebody" και "Notion" βρέθηκαν στο νούμερο ένα στο Hot Modern Rock Tracks chart. Αυτό το άλμπουμ, ήταν το πρώτο τους πλατινένιο στην Αμερική και επίσης, το best-selling άλμπουμ του 2008 στην Αυστραλία και εννιά φορές πλατινένιο. Το πέμπτο άλμπουμ του συγκροτήματος, Come Around Sundown, κυκλοφόρησε στις 18 Οκτωβρίου, το 2010. Το έκτο τους άλμπουμ, Mechanical Bull, κυκλοφόρησε στις 24 Σεπτεμβρίου, το 2013. Το έβδομο άλμπουμ τους, WALLS, κυκλοφόρησε στις 14 Οκτωβρίου, το 2016. Η μπάντα έχει 12 υποψηφιότητες Grammy, μεταξύ των οποίων 4 νίκες.

 Τα αδέρφια Followill μεγάλωσαν στην Οκλαχόμα και στο Τενεσί με τον πατέρα τους, Ivan Leon Followill, ο οποίος ήταν ιεροκήρυκας και την μητέρα τους, Betty-Ann. Ο Matthew και ο Nathan γεννήθηκαν στην Οκλαχόμα ενώ ο Jared και ο Caleb στο Μέμφις του Τενεσί. Σύμφωνα με το περιοδικό Rolling Stone, "Ενώ ο Ivan κήρυττε σε εκκλησίες στην Οκλαχόμα και γενικότερα στον Νότο, τα αγόρια έπαιρναν μαθήματα και περιστασιακά έπαιζαν ντραμς". Είτε έπαιρναν κατ' οίκον μαθήματα από τη μητέρα τους είτε εγγράφονταν σε κάποιο ενοριακό σχολείο. Εκτός από μια περίοδο 5 χρόνων που εγκαταστάθηκαν στο Jackson του Τενεσί, η παιδική ηλικία των αδερφών περιλάμβανε την περιήγησή τους στις νότιες πολιτείες της Αμερικής σε ένα μοβ Oldsmobile του 1988, κατασκηνώνοντας για μία με δύο εβδομάδες, όποτε ο πατέρας τους εργαζόταν.Όταν ο πατέρας των αγοριών συνταξιοδοτήθηκε και οι γονείς τους χώρισαν το 1997, ο Nathan και ο Caleb μετακόμισαν στο Νάσβιλ όπου και ενστερνίστηκαν την μουσική counrty. Όσο βρίσκονταν εκεί γνώρισαν τον στιχουργό Angelo Petraglia, που βοήθησε τα αδέρφια να βελτιστοποιήσουν τις στιχουργικές τους ικανότητες και τους εισήγαγε στον κόσμο των Thin Lizzy, Rolling Stones και των The Clash. Ο μικρότερος αδερφός τους Jared, ήταν περισσότερο επηρεασμένος από τη μουσική των Pixies και των Velvet Underground. Όταν αυτός και ο ξάδερφος τους, Matthew, μετακόμισαν στο Νάσβιλ το 1999, ιδρύθηκαν οι Kings of Leon. Η μπάντα πήρε το όνομά της από τον παππού τους, Leon, που απεβίωσε τον Ιανουάριο του 2014. Μέχρι το 2002, ο Nathan και ο Caleb δέχτηκαν προσκλήσεις από διάφορες δισκογραφικές καταλήγοντας να υπογράφουν με την RCA Records, η οποία επέμενε αρχικά η μπάντα να αποτελείτε μόνο από αυτούς τους δύο. Σε μία συνέντευξη στο Billboard, όμως, ο Nathan τόνισε πως είπαν στην RCA, "Δε θέλουμε να γίνουμε Evan and Jaron. Θα αγοράσουμε στον μικρό αδερφό μας ένα μπάσο, είναι πρωτοετής στο λύκειο. Ο Caleb θα μάθει κιθάρα, o Matthew έπαιζε κιθάρα από τα 10 του και εγώ θα παίζω ντραμς. Απάντησαν, 'Εντάξει, θα γυρίσουμε σε ένα μήνα και θα σας δούμε, παιδιά.'" Στη συνέχεια της συνέντευξης ο Caleb παραδέχτηκε ότι "απήγαγαν" τον ξάδερφό τους για να μπει στην μπάντα. Είπαν στη μητέρα του ότι θα μείνει για μια εβδομάδα αλλά δεν τον άφησαν να γυρίσει πίσω. "Κλειδωθήκαμε στο υπόγειο με μαριχουάνα και κυριολεκτικά περάσαμε έναν μήνα εκεί κάτω. Η μητέρα μας έφερνε φαγητό", προσθέτει ο Nathan. "Και στο τέλος του μήνα γύρισαν οι άνθρωποι από την δισκογραφική και είχαμε έτοιμα τα "Molly's Chambers", "California Waiting" "Wicker Chair" και "Holy Roller Novocaine".Το πρώτο EP του συγκροτήματος με τίτλο Holy Roller Novocaine κυκλοφόρησε στις 18 Φεβρουαρίου, το 2008. Σε αυτή την περίοδο, ο Jared ήταν μόλις 16 ετών και δεν είχε μάθει ακόμα να παίζει μπάσο. Η κυκλοφορία του EP σήμαινε μεγάλη έκθεση για την μπάντα, παίρνοντας 4/5 αστέρια από το περιοδικό Rolling Stone. Όλα τα τραγούδια στο EP είχαν συν-στιχουργό τον Angelo Petraglia, που ήταν και ο παραγωγός του. Τα τέσσερα από τα πέντε τραγούδια θα κυκλοφορήσουν και στο πρώτο άλμπουμ τους, Youth and Young Manhood. Η εκδοχές του "Wasted Time" και "California Waiting" στο EP διαφέρουν από αυτές του άλμπουμ. Studio albums Youth & Young Manhood (2003) Aha Shake Heartbreak (2004) Because of the Times (2007) Only by the Night (2008) Come Around Sundown (2010) Mechanical Bull (2013) WALLS (2016)